CELEX: E2015P0020
Language: lv
Date: 2015-08-12 00:00:00
Title: EBTA Uzraudzības iestādes 2015. gada 12. augustā iesniegtā prasība pret Islandi (Lieta E-20/15)

10.12.2015   
            
            
               LV
            
            
               Eiropas Savienības Oficiālais Vēstnesis
            
            
               C 410/5
            
         EBTA Uzraudzības iestādes 2015. gada 12. augustā iesniegtā prasība pret Islandi
   (Lieta E-20/15)
   (2015/C 410/04)
   EBTA Uzraudzības iestāde (35, Rue Belliard, 1040 Brussels, Belgium), ko pārstāv tās pārstāvji Øyvind Bø un Íris Ísberg, 2015. gada 12. augustā EBTA Tiesā iesniedza prasību pret Islandi.
   EBTA Uzraudzības iestāde pieprasa, lai EBTA Tiesa:
   
               1.
            
            
               atzīst, ka, noteiktajā termiņā neveicot pasākumus, kas vajadzīgi, lai īstenotu aktu, kas minēts Līguma par Eiropas Ekonomikas zonu II pielikuma VIII nodaļas 1. punktā (Komisijas Direktīva 2013/10/ES, ar ko groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem, lai tajā paredzētos marķēšanas noteikumus pielāgotu Eiropas Parlamenta un Padomes Regulai (EK) Nr. 1272/2008 par vielu un maisījumu klasificēšanu, marķēšanu un iepakošanu) un pielāgots Līgumam ar tā 1. protokolu, Islande nav izpildījusi saistības saskaņā ar minētā akta 3. pantu un Līguma 7. pantu;
            
         
               2.
            
            
               piespriež Islandei segt šīs tiesāšanās izdevumus.
            
         
      Juridiskā un faktiskā pamatinformācija un prasības juridiskais pamats.
   
   
               —
            
            
               Pieprasījums attiecas uz to, ka Islande līdz 2015. gada 28. martam nav ievērojusi EBTA Uzraudzības iestādes 2015. gada 28. janvārī izdoto argumentēto atzinumu par to, ka valsts nav īstenojusi savā tiesību sistēmā Komisijas Direktīvu 2013/10/ES, ar ko groza Padomes Direktīvu 75/324/EEK par dalībvalstu normatīvo un administratīvo aktu tuvināšanu attiecībā uz aerosola izsmidzinātājiem, lai tajā paredzētos marķēšanas noteikumus pielāgotu Eiropas Parlamenta un Padomes Regulai (EK) Nr. 1272/2008 par vielu un maisījumu klasificēšanu, marķēšanu un iepakošanu, kas minēta Līguma par Eiropas Ekonomikas zonu II pielikuma VIII nodaļas 1. punktā un pielāgota minētajam Līgumam ar tā 1. protokolu (“akts”).
            
         
               —
            
            
               EBTA Uzraudzības iestāde norāda, ka Islande, noteiktajā termiņā nepieņemot akta īstenošanai vajadzīgos pasākumus, nav izpildījusi saistības saskaņā ar minētā akta 3. pantu un EEZ līguma 7. pantu.